flip kart
బిగ్‌ఆఫర్లతో ఇ-కామర్స్‌ పోటీ
ముంబయి, మే 10: ఇ-కామర్స్‌ కంపెనీల బిగ్‌ ఆఫర్లజోరులో ఒకదాని కొకటి పోటీపడుతున్నాయి. అమెజాన్‌ తన ఆఫర్లసేల్‌ను ప్రకటించిన వెంటనే ఫ్లిప్‌కార్ట్‌ తన పరిమితకాలపు అమ్మకాలను ప్రారంభిస్తోంది. సోమవారం నుంచి ఈడిస్కౌంట్లు ఉంటాయి. బిగ్‌10సేల్‌ పేరిట ఈ నెల 14వతేదీ నుంచి 18వ తేదీవరకూ విక్రయాలుంటాయి. సుమారు 90శాతం వరకూ డిస్కౌంట్లు అమలవుతాయని కంపెనీ చెపుతోంది. మొబైల్స్‌, ఎలక్ట్రానిక్స్‌ ఇతర పనిముట్లపై సోమవారం నుంచి డిస్కౌంట్‌ అమలవుతుందని అంచనా. ఫ్లిప్‌కార్ట్‌ బిగ్‌10సేల్‌ ప్రకారంచూస్తే 15వ తేదీ నుంచే అధికశాతం డిస్కౌంట్లు అమలవుతున్నాయి. టివిలు, టివి కాబినెట్లు, మొబైల్‌ఫోన్లు, ల్యాప్‌టాప్‌, ల్యాప్‌టాప్‌ యాక్సెసరీస్‌, హెడ్‌ఫోన్లు, బీన్‌ బ్యాగ్స్‌, ఫ్యాషన్‌ దుస్తులు ఫుట్‌వేర్‌ వంటి వాటిపై ఈ డిస్కౌంట్లు అమలవుతాయి. క్యాష్‌బ్యాక్‌ హెచ్‌డిఎఫ్‌సి కార్డులపై 10శాతం డిస్కౌంటు, డిజిటల్‌ వాలెట్‌ఫోన్‌ఫేపై చేస్తే 30శాతం వరకూ అందిస్తోంది. అలాగే అమెజాన్‌ కూడా మరింతగా గ్రేట్‌ ఇండియన్‌ సేల్‌ పేరిట అమలుచేస్తోంది. ఈనెల 11వ తేదీ నుంచి 14వ తేదీ వరకూ ఈ సేల్‌ మరింతగా కొనసాగిస్తుందని అంచనా. అమెజాన్‌ భారీ ఎత్తున విస్తరణ ఇతర సంస్థలకు భారీ విఘాతం కలిగిస్తుందని నిపుణులు అంచనా వేస్తున్నారు.